notat

|  |  |
| --- | --- |
| til: | Økonomisjef |
| fra: | Ole Bjørn Nilsen |
| emne: | behov for ekstraordinære veiinvesteringer |
| dato: | 25.11.2021 |
| Kopi: |  |

# Behov for ekstraordinære veiinvesteringer

Teknisk har vært i dialog med skogbrukssjefen og skogbruksnæringen i en tid. Som en del av dialogen ble det gjennomført en felles befaring på viktige kommunale skogsveier i midten av september. På befaringen ble beskaffenhet, tilstand og mulige prioriteringer i forhold til utbedringer av veier diskutert. Og i etterkant av dette har vi fått tilsendt vurderinger og underlag som skogssjefen har oversendt hvor han ber om at det brukes av de såkalte «TTS midlene» for å ruste opp prioriterte kommunale skogsveier.

I tillegg har vi vært i dialog og på befaring med Kjetil Nordfjellmark om tilstanden på Nordfjellmarkveien og potensielle risikoer for denne som skoleskyss vei.

Dette, kombinert med gjennomgang av alle veiene med opprustingsbehov, har vi kommet fram til at det er ønskelig å få tilført ekstraordinære investeringemidler for de høyest prioriterte veiene.

Investeringer på to avveiene vil tilrettelegge bedre for tømmertransport og potensielt redusere transportkostnader med flere hundre tusen ifht årets drift. Det er ønske å prioritere følgende kommunale skogsveier.

* Stormarkveien fra avkjørsel Tosenveien til Kalbrekkvika
* Hongbarstadveien

For flere detaljer for disse veiene viser vi til de dokumentene skogbruksjef Jan Jensen har sendt.

De prisene som er brukt i skogbruksjefen sine beregninger mener vi er litt for lave. Etter vpr mening er meterpriser pr. utbedret vei på i hvert fall 1200 kroner.

**Budsjettkostnadene for disse veiene beregnes til ca. 1,4 - 1,6 millioner**

Nordfjellmarkveien er skolevei og skolebussen kjører denne veien to ganger daglig. Veien har flere partier hvor det er fare for sikkerheten hvis man kjører av veien. Det er bratte skrenter utfor veien.

Et bilde som inneholder tre, utendørs, natur, skog

Automatisk generert beskrivelse Et bilde som inneholder tre, utendørs, plante, bartre

Automatisk generert beskrivelse

*Bilder fra Nordfjellmarkveien*

Veien er svært smal, og det er ingen muligheter til at en buss og et annet kjøretøy kan møtes uten at et av kjøretøyene må rygge.

Det er derfor behov for minimum to typer tiltak:

* Etablere møteplasser
* Autovern på kritiske punkt

**Dette vil minimum ha en kostnad på 1,5 til 2 millioner.**

En fullstendig utbedring av veien vil koste det dobbelte.

I tillegg mener vi at det er nødvendig å få etablert en godt faglig vurdert og begrunnet **hovedplan vei**. Dette er konsulentbruk og vil koste ca 0,25 mill. Siden kostnadene er såpass store og at planen gir oss langsiktig verdi antar jeg at dette er en investering. Dersom ikke er alternativet å tilføre beløpet på driftsbudsjettet.

**Det totale behovet for ekstraordinære veiinvesteringer er dermed på 2,9 – 3,85 millioner kroner.**

**Ole Bjørn Nilsen**

Områdeleder/Teknisk sjef

Brønnøy kommune

Vedlegg «Skorbrukssjefens virderinger»

Vedlegg: «Skorbrukssjefens virderinger»

Til Økonomisjefen i Brønnøy

Kommunale veier og tømmertransport

Jeg leser med glede at Brønnøy kommune fikk kjærkomne millioner fra salget av TTS aksjene. Det er sikkert mange gode formål pengene kan investeres i.

Jeg vi påpeke behovet for å ruste opp noen kommunale veier som er de viktigste basveiene for tømmertransport.

Jeg er kjent med at veibudsjettet til teknisk avd. på ingen måte holder til opprusting, men går til nødløsninger slik at veiene ikke forfaller mer. Dersom veiene rustes opp med knuste masser vil vedlikeholdskostnadene gå drastisk ned slik at på sikt er investeringen inntjent.

De 2 viktigste basveiene for tømmertransport ligger 4 km og 7 km fra steindeponiet med tunnelmasse på Lande, slik at kostnadene blir overkommelige dersom noe av disse massene blir brukt.

Skogeierne har nylig investert i nye skogbruksplaner med Miljøregistrering (MIS) og i løpet av de siste 10-15 årene er en rekke private skogsbilveier rustet opp til dagens standart for egne midler og sentrale skogsveimidler (ikke kommunale) Flaskehalsen er altså kommunale veier mellom de private og de fylkeskommunale veiene.

I de offisielle veilistene som kommunene samarbeider med veivesenet om, står noen kommunale veier med så svak bæreevne at tømmerbilen må kjøre med reduserte lass, slik at det blir dobbel transportlengde og mellomlagring. Dette er verken miljøvennlig eller økonomisk bærekraftig for skogeier og tømmerbilsjåfør. Ekstrakostnader pr m3 tømmer på siste drift var 60 kr pr.m3. Det ser ut til at det blir levert 10 000 m3 tømmer fra Brønnøy i år. Dersom alt må kippes fram, blir det en ekstrakostnad for skogeierne på 600 000 kr.

I prioritert rekkefølge etter min vurdering er det følgende veier som haster mest.

**1 Stormarkveien fra avkjørsel Tosenveien fram til Kalbekkvika.**

![Et bilde som inneholder kart

Automatisk generert beskrivelse]()

7 km fra Landedeponiet. Det er 2 husstander og mange hytter/fritidshus. Store tømmerressurser i hogstmoden og nær hogstmoden alder. Meget populært utfartsområde for friluftsliv.

Før jul i fjor rustet kommunen opp store deler av denne veien med tunnelmasser fra Landedeponiet og det ble meget bra. Det er behov for å utvide en kurve ved fritidshus med adresse Stormarkveien 20, og forsterke 500 meter framover i retning Tosenveien. I tillegg kan det gruses opp de fremste 500 meter.

Nøyaktig kostnadsoverslag må utarbeides ved befaring, men jeg mener at kostnadene på det som allerede er gjort kom på under 500 kr pr meter. Kommunen brukte eget mannskap og egne maskiner i tillegg til innleid entreprenør. Teknisk har regnskapet på den parsellen. På de private skogsbilveiene der skogeier leier inn entreprenør er prisene i overkant av 1000 kr pr meter, men da er utgangspunktet som regel dårligere.

Grovt foreløpig overlag på kostnad: Mellom 500 000 og 750 000 kr.

**2 Hongbarstadveien**

![Et bilde som inneholder kart

Automatisk generert beskrivelse]()

4 km fra Landedeponiet. Det er 2 eller 3 husstander samt noen hytter og fritidshus. Store tømmerressurser i hogstmoden og nær hogstmoden alder. Viktig friluftsområde.

Fra kryss Tosenveien til Tosaune bru er det 400 meter som bør forsterkes med tunnelmasse. I tillegg er det noe utgraving ved et brukar.

Grovt kostnadsoverslag: Mellom 300 000 og 400 000

I tillegg er det 800 meter videre innover til privat skogsbilvei. På denne strekningen bør det også gjøres noe arbeid. Anslag kostnad 250 000

**For de 2 viktigste veiene er behovet grovt anslått til et sted mellom 1 mill og 1,4 mill kr.**

Da skogbruk, jakt, fiske og hytteutleie er primærnæringer, gir ei rask ringvirkningsanalyse at for hver krone næringen tjener legges det igjen 7 kr eller mer i lokalsamfunnet p.g.a. kjøp av varer og tjenester. Dersom man ruster opp vegene slik at de kan oppskrives til en høyere standard i veilistene, unngår man kippetillegg. Dermed blir flere tømmerdrifter lønnsomme og det årlige hogstkvantumet vil øke. Dette fører til høyere skatteinngang.

Det er flere lokale gårdssagbruk så det foregår en del videreforedling. Dersom vi hadde hatt stort lokalt sagbruk ville multipliseringsfaktoren vært nærmere 12-14.

**Andre veier som bør nevnes i uprioritert rekkefølge er følgende:**

Langfjordveien

![Et bilde som inneholder kart

Automatisk generert beskrivelse]()

Betydelige skogressurser. 6 husstander. En del hytter. Populært utgangspunkt for fjellturer.

Ble opprustet fra Langfjordhøgda og ned til Langfjorden for noen år siden. Fra avkjørsel til Aspli er ei strekke på 400 m ned mot Håkaune noe bæresvak. Bakken ned mot Håkaune og flatene i Håkaune bør befares. Overslag 200 000-250 000 kr

Øveråsveien

![Et bilde som inneholder kart

Automatisk generert beskrivelse]()

1,2 km. 3 husstander flere hytter og fritidshus Ett aktivt gårdsbruk. Skogressurser. Populært utgangspunkt for turer til Aungrenda. Må befares. Bakken opp fra Tosenveien er dårlig. Resten av veien er antakelig bæresvak.

Navanveien

![Et bilde som inneholder kart

Automatisk generert beskrivelse]()

4,4 km. 4 husstander mange hytter og fritidshus. Betydelige skogressurser. Ett aktivt gårdsbruk og ett hobbybruk. 2,6 km fra deponi gråmasser fra Kalkbruddet. Veien går for det aller meste på fast grunn, men er kanskje i smaleste laget i enkelte kurver. Trenger skikkelig oppgrusing. Bør befares.

Vatnanveien

![Et bilde som inneholder kart

Automatisk generert beskrivelse]()

1,1 km Ligger i forlengelsen av Stormarkveien. En husstand. En hjortefarm. Noen hytter og fritidshus. Godt utgangspunkt for fiske i Storvatnet, Fjellvatnet Øvereidet (Laks) og Eidevatnet(Laks). Går for det meste på fast grunn. Trenger oppgrusing. Overkommelig uten for store kostnader.

Kvervet

![Et bilde som inneholder kart

Automatisk generert beskrivelse]()

Brønnøy kommune er medeier i en gammel skogsbilvei som bør opprustes. 1,6 km. Noe skogressurser. Ei foreningshytte. Gammel skogsbilveg som bør opprustes. Noe lavere prioritet.

Takket være godt utført skogbruk i mange generasjoner, og skogreisinga som økte kraftig fra 1950 åra og varte fram til tusenårsskiftet, har vi nå historisk store skogressurser og en økende årlig tilvekst.

Skogbruksmiljøet i indre deler av Brønnøy er unikt med mange egenaktive skogbrukere som trenger inntekter fra skogen i tillegg til gårdsdrifta for å kunne være i landbruksnæringa de neste tiårene.

Stormarkveien og Hongbarstadveien må nå opprustes og oppskrives i veilistene da det er store skogressurser, godt marked og en kraftig interesse fra næringen.

Det er også et sterkt behov for å oppskrive 2-3 av de andre veiene, og da må nødvendige tiltak gjøres slik at de holder kravene. Det trengs befaringer og budsjettering.

Dersom det er uklart om noen av parsellene har bæreevne nok, bør kommunen vurdere å leie inn firma som kan utføre bæreevnemåling.

Det har vært et økende behov for opprusting av kommunale bygdeveier i de 30 årene jeg har jobbet i kommunen, men nå er muligheten der med friske investeringsmidler fra TTS aksjene og tilgjengelige tunnelmasser innen rimelig nærhet for de 2 viktigste veiene.

Brønnøysund 3 september 2021

Jan Jenssen

Skogbrukssjef i Brønnøy og Sømna